VENDIM
Nr. 168, datë 4.11.2019

MBI FILLIMIN E PROCEDURËS PËR MIRATIMIN E KODIT TË RRJETIT QË HARMONIZON STRUKTURAT TARIFORE TË TRANSMETIMIT TË GAZIT

Në mbështetje të nenit 4, pika 55, nenit 6, nenit 32 të ligjit nr. 102/2015, “Për sektorin e gazit natyror”, të ndryshuar, parashikimeve të vendimit nr. 2018/07/PHGL–EnC, datë 28.11.2018, të Grupit të Përhershëm të Nivelit të Lartë të Komunitetit të Energjisë, si dhe nenit 26 të “Rregullores të organizimit, funksionimit dhe procedurave të ERE-s”, miratuar me vendimin e bordit të ERE-s, nr. 96, datë 17.6.2016, bordi i ERE-s, në mbledhjen e datës 4.11.2019, mbasi shqyrtoi relacionin nr. 39/5 prot., të përgatitur nga drejtoritë teknike mbi fillimin e procedurës për miratimin e Kodit të Rrjetit që Harmonizon Strukturat Tarifore të Transmetimit të Gazit,
konstatoi se: 
- Operatori i Kombinuar i Gazit Natyror “Albgaz” sh.a., me shkresën nr. 18 prot., datë 18.2.2019, ka paraqitur për shqyrtim dhe miratim në ERE, Kodin e Rrjetit që Harmonizon Strukturat Tarifore të Transmetimit të Gazit, të përditësuar dhe të përkthyer në gjuhën shqipe;
- Bazuar në autoritetin që i është dhënë dhe në përputhje me përcaktimet e ligjit nr. 102/2015, “Për sektorin e gazit natyror”, ERE ka kompetencën të miratojë propozimin për krijimin e Kodit të Rrjetit që Harmonizon Strukturat Tarifore të Transmetimit të Gazit.
- Ky Kod do të shqyrtohet dhe do të miratohet si detyrim i sa më poshtëm:
- Shqipëria është anëtare e Sekretariatit të Energjisë që nga data 1.7.2006;
- parashikimet e rregullores së BE-së nr. 715/2009, të Parlamentit Europian dhe të Këshillit Europës;
- kërkesat e rregullores së komisionit (KE) 2017/460, të datës 16 mars 2017;
- vendimit nr. 2018/07/PHGL–EnC, datë 28.11.2018, të Grupit të Përhershëm të Nivelit të Lartë të Komunitetit të Energjisë;
- parashikimet e ligjit nr. 102/2015, “Për sektorin e gazit natyror”, të ndryshuar;
- licencimin shoqërisë “Albgaz” sh.a. në aktivitetin e Transmetimit të Gazit Natyror;
- licencimin shoqërisë “Albgaz” sh.a. në aktivitetin e Shpërndarjes së Gazit Natyror;
- certifikimin paraprak të Operatorit të Kombinuar të Gazit Natyror “Albgaz” sh.a., në përputhje me nenet 37, 50, 59, 68, dhe 80 të ligjit nr. 102/2015, “Për sektorin e gazit natyror” dhe nenin 9, pika 6, të direktivës 73/2009 EC.
- “Albgaz” sh.a. gëzon statusin e vëzhguesit pranë ENTSO-G, Rrjetit Europian të Operatorëve të Transmetimit të Gazit Natyror.
- Ky akt është draftuar dhe përshtatur në respektim të parashikimeve të dispozitave të ligjit nr. 102/2015 “Për sektorin e gazit natyror”, si dhe parashikimeve të vendimit nr. 2018/07/PHGL–EnC, datë 28.11.2018, të Grupit të Përhershëm të Nivelit të Lartë të Komunitetit të Energjisë, duke dhënë orientim në lidhje me harmonizimin e sistemeve të transmetimit të gazit natyror.
- Në referencë të vendimeve të Sekretariatit të Komunitetit të Energjisë PHLG- ENC, kjo rregullore do të bëhet e detyrueshme për të gjithë pjesëmarrësit e tregut. Transpozimi do të bëhet pa ndryshime në strukturën e tekstit të rregullores (EU) nr. 2017/460, përveç përkthimit dhe përshtatjes së bëre sipas këtij vendimi.
Për gjithë sa më sipër cituar, bordi të ERE-s 

VENDOSI:

1. Të fillojë procedurën për miratimin e Kodit të Rrjetit që Harmonizon Strukturat Tarifore të Transmetimit të Gazit.
2. Drejtoria e Çështjeve Ligjore të njoftojë palët e interesit për vendimin e bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
[bookmark: _GoBack]Ky vendim mund të ankimohet në Gjykatën Administrative Tiranë, brenda 45 ditëve kalendarike nga botimi në Fletoren Zyrtare. 

